359 



LXIH. 



Ep. L. Camerarii ad Axelinm Oxenstierna, Altona 

 d. 15 Maii 1626. (Initio caret). 



R. A. coll. Ox. 



— Ubi Hagam venero, in rei veritatem inquiram. In 

 Belgicis quidem provinciis interna dissidia periculose cre- 

 scere video, et Venerem potius coli, quam Martem, defuncto 

 huius unico alumno, cum quo utinam fortuna Belgica non 

 simul sepulta sit! Nam sunt, qui timent, hoc etiam anno 

 nihil praeclarum aut raagnum actum iri, ex adverso hostibus 

 extrema tentaturis. Nam Marchio Spinola nunc etiam Tha- 

 lassiarchus factus est, et in Oceanum quoque laudem acqni- 

 rere conabitur. Hagae Legatus Persicus de libertate com- 

 merciorum egit. Sed publice Ordines se excusaverunt, ne 

 Imperatorem Turcicum offenderent, cum quidem Legatus 

 multa his praeclara obtulisset. Permiserunt tamen merca- 

 toribus, ut suo periculo in Persiam navigare possent. Au- 

 dio Legatum illum virum prudentem esse, quem spero me 

 adhuc visurum esse. 



Ex Haga ad me scribitur, Transsylvaniae Principem 

 denuo aliquem eo misisse cum praeclaris oblationibus, qui 

 postea in Galliam profectus sit. Alium quendam esse in 

 itinere, ut profisiscatur in Sueciam. Deus faxit, ut inter 

 S. R. M:tem et hunc Principem arctior coniunctio inita cedat 

 in salutem afflictae Reip.! Addunt, illum confirmare, Turcas 



